
                                                                   ROMÂNIA

JUDETUL VRANCEA

CONSILIUL LOCAL

AL MUNICIPIULUI FOCSANI
HOTĂRÂRE
            Privind  aprobarea Regulamentului de organizare si functionare a serviciului 

                          social  de zi “Cantina de Ajutor Social Focşani”
          Consiliul Local al Municipiului Focsani, Judeţul Vrancea, întrunit în şedinţa ordinară;

    
- văzând proiectul de hotărare initiat de Primarul Municipiului Focsani, raportul Directiei resurse umane si coordonare unitati subordonate înregistrat la nr. 76900/16.11.2016, prin care se propune aprobarea Regulamentului de organizare si functionare a serviciului social de zi: “Cantina de Ajutor Social Focşani”, avizul favorabil al Comisiei de buget şi administraţie publică şi amendamentul consilierilor locali;

          - văzând adresa nr.683/07.11.2016 a Cantinei de Ajutor Social Focşani;
- in conformitate cu prevederile Hotărârii Guvernului nr.867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările şi completările ulterioare;

          - în baza art. 36 alin. (2) lit. a) şi d), alin. (3) lit.”b” , alin.6 lit. a) pct 2 şi  în  temeiul art. 45 alin. (1)  din Legea nr. 215/2001 privind  administraţia publica locala, republicată în anul 2007, cu modificările şi completările ulterioare;  

HOTĂRĂŞTE:

          Art. 1.  Aprobarea Regulamentului de organizare si functionare  a serviciului social de zi “Cantina de Ajutor Social Focşani”, conform anexei care face parte integranta din prezenta hotărâre.
          Art. 2. Abrogarea Hotărârii Consiliului Local al Municipiului Focşani nr. 4/2006, cu modificările şi completările ulterioare.
           Art. 3.   Prezenta hotărâre va fi comunicată de catre Serviciul administraţie publică locală, agricultură, cadastru, compartimentelor, birourilor, serviciilor şi Primarului Municipiului Focsani, care va asigura executarea acesteia prin Serviciul administraţie publică locală, agricultură, cadastru, Direcţia resurse umane şi coordonare unitati subordonate, Directia economica şi Cantina de Ajutor Social Focşani.

    PRESEDINTE DE ŞEDINŢĂ,                                       Contrasemnează
                  Radu Nitu                                 SECRETARUL MUNICIPIULUI FOCSANI,                                              

                                                                                Corhană Eduard Marian                         

Municipiul Focşani,  24  noiembrie  2016

Nr. 472

               ROMÂNIA                                                                             Anexă la 

    JUDEȚUL VRANCEA                                                         Hotărârea nr. 472
   CONSILIUL LOCAL AL                                                      din 24 noiembrie 2016
MUNICIPIULUI FOCŞANI
REGULAMENT
de organizare şi funcţionare a serviciului social de zi:

"Cantina de Ajutor Social Focşani"

ART. 1

Definiţie

(1) Regulamentul de organizare şi funcţionare este un document propriu al Serviciului social "Cantina de Ajutor Social Focşani", aprobat prin hotarare de Consiliul Local al Municipiului Focşani, în vederea asigurării funcţionării acestuia, cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de admitere, serviciile oferite etc.

            (2) Prevederile prezentului regulament sunt obligatorii atât pentru persoanele beneficiare, cât şi pentru angajaţii cantinei şi, după caz, pentru membrii familiei beneficiarilor, reprezentanţii legali/convenţionali, vizitatori.
ART. 2

Identificarea serviciului social

Serviciul social Cantina de Ajutor Social Focşani, cod serviciu social 8899 CPDH-I este înfiinţat prin Hotărârea Consiliului Local al Municipiului Focşani nr.50/1993, având statut de instituţie publică cu personalitate juridică în subordinea Consiliului Local al Municipiului Focşani, coordonat de furnizorul Serviciul Public Local de Asistenţă Sociala Focşani din subordinea Consiliului Local al Municipiului Focşani, acreditat conform Certificatului de acreditare nr.AF Nr.001017 din 10.04.2014, deține licenţă de funcţionare provizorie nr.2126/12.10.2016 eliberată de Ministerul Muncii, Familiei, Protecţiei Sociale şi Persoanelor Vârstnice , CUI 515281, sediul în municipiul Focşani, str.Mioriţa nr.5, judeţul Vrancea.
ART. 3

Scopul serviciului social

       Scopul serviciului social Cantina de Ajutor Social Focşani este acela de  furnizare de servicii sociale gratuit sau contra cost persoanelor aflate în situaţii economico-sociale deosebite, respectiv copii, tineri, pensionari, invalizi, bolnavi cronici şi orice  persoană care temporar  nu realizează venituri,  care constau în pregătirea şi servirea a doua mese/zi   prânz şi cină  în limita alocaţiei zilnice de hrană , de luni până vineri iar pentru weekend şi sărbători legale se acordă tichete de masă. Servirea hranei, conform Legii 208/1997 se acordă pe bază de cerere şi acte doveditoare privind componenţa familiei, veniturile membrilor familiei şi alte acte necesare în funcţie de specificul fiecărui caz iar în situaţia persoanelor aflate  în imposibilitatea de a se deplasa la sediul cantinei se asigură transport gratuit  la domiciliu. Hrana pentru cele doua mese se distribuie, de regula, o dată pe zi, la sediul Cantinei sau prin punctele de servire organizate în acest scop.

ART. 4

Cadrul legal de înfiinţare, organizare şi funcţionare

         (1) Serviciul social Cantina de Ajutor Social Focşani funcţionează cu respectarea prevederilor cadrului general de organizare şi funcţionare a serviciilor sociale reglementat de 

Legea nr. 292/2011, cu modificările și completările ulterioare,  a Legii 208/1997, privind cantinele de ajutor social, a Legii 416/2001, republicată, cu modificările şi completările ulterioare, a Legii nr. 272/2004, republicată, cu modificările şi completările ulterioare, a Legii nr. 448/2006, republicată, cu modificările şi completările ulterioare, a Legii 17/2000, republicată, cu modificările şi completările ulterioare, precum şi a altor acte normative secundare, aplicabile domeniului.

       (2) Standard minim de calitate aplicabil: Ordinul Ministrului Muncii, Familiei, Protecţiei Sociale şi Persoanelor Vârstnice nr. 2126/2014 privind aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi pentru serviciile acordate în comunitate, serviciilor acordate în sistem integrat şi cantinelor sociale, Anexa 9.
      (3) Serviciul social Cantina de Ajutor Social Focşani este înfiinţat prin Hotărârea Consiliului Local al Municipiului Focşani, nr. 50/1993,având statut de instituţie publică cu personalitate juridică, în subordinea Consiliului Local al Municipiului Focşani.

      (4) Conducerea cantinei asigură permanent comunicarea şi colaborarea cu Serviciul Public Local de Asistenţă Socială Focşani, cu alte instituţii publice locale şi organizaţii ale societăţii civile active în comunitate, în folosul beneficiarilor. Cantina  transmite semestrial către Serviciul Public Local de Asistenţă Sociala Focşani lista beneficiarilor cu nume, prenume, adresa de domiciliu/reşedinţă a acestora  şi perioada în care au frecventat cantina. (conform standardului 1, respectiv S1.5 din Ordinul Ministrului Muncii, Familiei, Protecţiei Sociale şi Persoanelor Vârstnice nr.2126/2014).
ART. 5

Principiile care stau la baza acordării serviciului social

(1) Serviciul social Cantina de Ajutor Social Focşani se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internationale ratificate prin lege şi în celelalte acte internaţionale în materie la care Romania este parte, precum şi în standardele minime de calitate aplicabile.

(2) Principiile specifice care stau la baza prestării serviciului social Cantina de Ajutor Social Focşani sunt următoarele:

a) respectarea şi promovarea cu prioritate a interesului persoanei beneficiare;

b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;

c) asigurarea protecţiei împotriva abuzului şi exploatării persoanei beneficiare;

d) deschiderea către comunitate;

e) asistarea persoanelor fără capacitate de exerciţiu în realizarea şi exercitarea drepturilor lor;

f) asigurarea în mod adecvat a unor modele de rol şi statut social, prin încadrarea în unitate a unui personal mixt;

g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârstă şi de gradul său de maturitate, de discernământ şi capacitatea de exerciţiu (cu respectarea prevederilor Legii nr. 272/2004, republicată, cu modificările şi completările ulterioare, Legii sănătăţii mintale şi a protecţiei persoanelor cu tulburări psihice nr. 487/2002,republicată,etc.);

h) promovarea unui model familial de îngrijire a persoanei beneficiare;

i) asigurarea unei îngrijiri individualizate şi personalizate a persoanei beneficiarei;

j) preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;

-3-

k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;

l) asigurarea unei intervenţii profesioniste, prin echipe pluridisciplinare;

m) asigurarea confidenţialităţii şi a eticii profesionale;

n) responsabilizarea membrilor familiei, reprezentaţilor legali cu privire la exercitarea drepturilor şi îndeplinirea obligaţiilor de întreţinere;
o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;

p) colaborarea cantinei cu serviciul public de asistenţă socială.

ART. 6

Beneficiarii serviciilor sociale

         (1) Beneficiarii serviciilor sociale acordate de Cantina de Ajutor Social Focșani sunt:

a) copiii în vârstă de până la 18 ani, aflaţi în întreţinerea acelor familii al căror venit net mediu lunar pe o persoană în întreţinere este sub nivelul venitului net lunar, pentru o persoană singură, luat în calcul la stabilirea ajutorului social;

b) tinerii care urmează cursuri de zi la instituţiile de învăţământ ce funcţionează în condiţiile legii, până la terminarea acestora, dar fără a depăşi vârsta de 25 de ani, respectiv 26 de ani în cazul celor care urmează studii superioare cu o durată mai mare de 5 ani, care se află în situaţia prevăzută la lit. a);

c) persoanele care beneficiază de ajutor social sau de alte ajutoare băneşti acordate în condiţiile legii şi al căror venit este de pana la nivelul venitului net lunar pentru o persoană singură, luat în calcul la stabilirea ajutorului social; persoanele îndreptăţite să beneficieze de serviciile cantinei de ajutor social, şi care realizează venituri ce se situează peste nivelul venitului net lunar, pentru o persoană singură, luat în calcul la stabilirea ajutorului social, pot beneficia de serviciile cantinei de ajutor social, cu plata unei contribuţii de 30% din venitul pe persoană, fără a se depăşi costul meselor servite, calculate pe aceeaşi perioadă.
d) pensionarii;

e) persoanele care au împlinit vârsta de pensionare, aflate întruna dintre următoarele situaţii: sunt izolate social, nu au susţinători legali, sunt lipsite de venituri;

f) invalizii şi bolnavii cronici;

g) orice persoană care, temporar, nu realizează venituri. (Persoanele prevăzute la alin. (1) lit. g) beneficiază de serviciile cantinelor de ajutor social, în condiţiile prevăzute de prezenta lege, pe o perioada de cel mult 90 de zile pe an.)
        (2) Condiţiile de acces/admitere în cantină sunt următoarele:

a) Serviciile sociale la Cantina de Ajutor Social se acordǎ la cererea scrisǎ a solicitantului, care se află în una din situaţiile prevăzute la alin.1 lit.a) - g),  adresatǎ Directorului Cantinei de Ajutor Social Focşani (conform standardului S3.3 din Ordinul Ministrului Muncii, Familiei, Protecţiei Sociale şi Persoanelor Vârstnice nr. 2126/2014), însoţitǎ de urmǎtoarele documente:
- acte de identitate şi acte de stare civilă; 
- acte doveditoare privind veniturile (cupon de pensie din luna anterioară depunerii cererii;  adeverinta de salariat; valoarea tichetelor de masa, etc.)

- adeverinţă de venit de la Administraţia Finantelor Publice a Municipiului Focşani;

- pentru invalizi si bolnavi cronici - certificat medical de constatare a capacităţii de muncă emis de medicul expert al Cabinetului de Expertiză Medicală şi Recuperare a Capacităţii de Muncă din cadrul Casei Judeţene de Pensii;

- adeverinţă de elev;

- hotărâre de încredinţare, adopţie şi orice hotărâre privind obligaţia legală de întreţinere, după caz;

- adeverinţă de la medicul de familie.

- adeverinţă de la şcoală pentru elevii la cursurile de zi, în care să se specifice dacă au bursă, unde este cazul.
b) Ancheta socială de stabilire a dreptului la serviciile Cantinei de Ajutor Social Focşani este efectuată de către asistentul social al Cantinei de Ajutor Social Focșani în colaborare  cu un reprezentant al Serviciului Public Local de Asistenţă Sociala Focşani (conform standardului S2.1 din Ordinul Ministrului Muncii, Familiei, Protecţiei Sociale şi Persoanelor Vârstnice nr.2126/2014) şi este semnată de Directorul Cantinei de Ajutor Social Focşani;
c) Cererea pentru prestarea serviciilor de cantină, semnată de beneficiar/reprezentant legal, aprobată de conducătorul centrului; în cazul cantinelor administrate şi finanţate de autorităţile administraţiei publice locale, cererea este aprobată de primar sau de persoana împuternicită de acesta; în cazurile de urgenţă, cererea pentru prestarea serviciilor cantinei pe o perioadă de maxim 7 zile, este aprobată de conducătorul cantinei.
d) Contractul de furnizare de servicii se încheie la sediul Cantinei de Ajutor Social Focşani in maxim 30 de zile de la data depunerii cererii, între reprezentantul Cantinei şi titularul dosarului.
          (3) Condiţii de încetare a serviciilor Cantinei de Ajutor Social Focșani;
a) neprezentarea timp de 3 zile consecutiv pentru ridicarea porţiei de hrană, atrage după sine sistarea porţiilor de hrană până la lămurirea situaţiei create;

b) expirarea duratei pentru care a fost încheiat contractul;

c) acordul părţilor privind încetarea contractului;

d) la cererea sau decizia unilaterală a beneficiarului;

e) nu mai sunt îndeplinite condiţiile de eligibilitate;

f) scopul contractului a fost atins;

g) în situaţiile prevăzute de Ordinului Ministrului Muncii, Familiei, Protecţiei Sociale şi Persoanelor Vârstnice nr. 2126/2014 pentru aprobarea standardelor minime obligatorii privind cantina socială şi a ghidului metodologic de implementare a acestor standarde.

h) cand se constata prin ancheta socială ca beneficiarul unic sau familia beneficiarului nu se mai încadrează în conditiile Legii nr. 208/1997, respectiv Legii nr. 416/2001, cu modificările şi completările ulterioare şi HG 50 / 2011, cu modificările şi completările ulterioare;

i) decesul beneficiarului unic sau a unui membru al familiei beneficiare;

j) pentru cazurile în care se dovedeşte că beneficiarii vând produse primite;

k) în cazul în care persoana singură sau unul din membrii familiei beneficiare este spitalizată, sau internată în unităţi sanitare sau de ocrotire socială;
l) neachitarea contravalorii meselor în termen de maxim 60 zile de la data întocmirii debitelor de catre asistentul social;
m) neefectuarea zilelor de muncă în folosul comunităţii conform Hotărârii Consiliului Local al Municipiului Focşani nr. 237/2001;
n) neprezentarea documentelor cerute în scris de Cantina de Ajutor Social Focșani (adeverinţă venituri, adeverinţă elev, cupon pensie, certificate încadrare în grad de handicap daca e cazul)în vederea actualizării datelor din dosar.
        (4) Persoanele beneficiare de servicii sociale furnizate de Cantina de Ajutor Social Focşani au următoarele drepturi:

a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;

b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;

c) să li se asigure păstrarea confidenţialităţii asupra informaţiilor furnizate şi primite;

d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;

e) să fie protejaţi de lege atât ei, cât şi bunurile lor, atunci când nu au capacitate de exerciţiu;

f) să li se garanteze demnitatea, intimitatea şi respectarea vieţii intime;

g) să participe la evaluarea serviciilor sociale primite;

h) să li se respecte toate drepturile speciale în situaţia în care sunt minori sau persoane cu dizabilităţi.

          (5) Persoanele beneficiare de servicii sociale furnizate de Cantina de Ajutor Social Focşani au următoarele obligaţii:

a) să furnizeze informaţii corecte cu privire la identitate, situaţie familială, socială, medicală şi economică;

b) să participe, în raport cu vârsta, situaţia de dependenţă etc. la procesul de furnizare a serviciilor sociale;

c) să contribuie, în conformitate cu legislaţia în vigoare, la plata serviciilor sociale furnizate, în funcţie de tipul serviciului şi de situaţia lor materială;

d) să comunice orice modificare intervenită în legătură cu situaţia lor personală;

e) să respecte prevederile prezentului regulament.
          Alte obligaţii pentru beneficiarii Cantinei de Ajutor Social Focșani:

1) Beneficiarii cantinei de ajutor social sunt obligaţi să respecte intervalul orar 12.30-15.00 între care se distribuie hrana la sediul cantinei de ajutor social;

2) Beneficiarii adulţi ai cantinei sunt obligaţi să vină personal pentru a-şi ridica hrana in baza bonului de masa emis de cantina;
3) Beneficiarii cantinei sunt obligaţi să anunţe personal sau telefonic,  imediat orice motiv ce îl impiedică să ridice masa în ziua în curs sau în cele viitoare; neprezentarea până la ora 15.00 decade persoana în cauză din dreptul de a ridica hrană în ziua respectivă; hrana neridicată(functie de produsele din acea zi) se stornează în magazie pe bază de bon de retur iar produsele perisabile se distrug;

4) Beneficiarii au obligaţia de a anunţa personalul cantinei dacă situaţia lor familială suferă vreo modificare sau alte situaţii care pot influenţa situaţia materială/financiară;

5) Beneficiarii au obligaţia de a menţine ordinea şi disciplina în cadrul cantinei, fiind interzisă folosirea unui limbaj neadecvat;

6) Beneficiarii cantinei au obligaţia de a se abţine de la orice faptă care ar prejudicia cantina şi angajaţii acestora;

7) Beneficiarilor le este interzis accesul în cadrul cantinei sub influenţa băuturilor alcoolice;

8) Este interzis fumatul în incinta cantinei.
ART. 7

Activităţi şi funcţii;

     Principalele funcţii ale serviciului social Cantina de Ajutor Social Focşani sunt următoarele:

a) de furnizare a serviciilor sociale de interes public general/local, prin asigurarea următoarelor activităţi:

1- Reprezintă furnizorul de servicii sociale în contractul încheiat cu persoana beneficiară;

2 -Prepararea şi distribuirea a două mese/zi, prânzul şi cina;

3 -Aprovizionarea, contra cost, de la sediul cantinei cu produse agroalimentare de bază, la preţuri la care acestea au fost achiziţionate;

4 -Transport gratuit numai pentru persoanele care beneficiază de distribuirea hranei la domiciliu.

b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:

1 -informare iniţială referitoare la modul de organizare şi funcţionare a cantinei, serviciile disponibile, drepturile şi obligaţiile beneficiarilor ;

2 -sesiuni de informare a beneficiarilor privind activitatea proprie;
3-elaborarea anuală a rapoartelor de activitate privind serviciile acordate şi performanţele obţinute;

4 -distribuirea de materiale informative privind activităţile derulate/ serviciile oferite.

c) de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra 

categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:

1 -sesiuni de instruire a personalului privind respectarea drepturilor beneficiarilor şi acordarea serviciilor cu respectarea Codului de etică a Cantinei de Ajutor Social Focșani;

2 -măsurarea gradului de satisfacţie a beneficiarilor cu privire la activitatea desfăşurată ;

3 -încurajarea beneficiarilor de a-şi exprima opinia asupra oricăror aspecte care privesc activitatea Cantinei de Ajutor Social Focșani;

4 -sesiuni de informare a beneficiarilor şi instruire a personalului privind identificarea, semnalarea şi soluţionarea cazurilor de abuz şi neglijenţă în rândul beneficiarilor. ;

5 -dezvoltarea de parteneriate cu organizaţii si alte instituţii implicate în furnizarea serviciilor sociale;

6 -promovarea de modele de bună practică realizate cu parteneri la nivel local şi naţional;

7 -socializarea şi reducerea discrepanţelor dintre categoriile sociale.

d) de asigurare a calităţii serviciilor sociale prin realizarea următoarelor activităţi:

1 -elaborarea instrumentelor standardizate utilizate în procesul de acordare a serviciilor;

2 -realizarea de evaluări periodice a serviciilor prestate;

3 -monitorizarea acordării serviciilor sociale;
e) de administrare a resurselor financiare, materiale si umane ale cantinei prin realizarea următoarelor activităţi:

1 -elaborarea bugetului anual pentru buna funcţionare a cantinei;

2 -ţine evidenţele contabile privind operaţiunile financiare;

3 -ţine evidenţa produselor/bunurilor achiziţionate;

4 -asigură respectarea reglementărilor legale specifice domeniilor de activitate.
ART. 8

Structura organizatorică, numărul de posturi şi categoriile de personal;

       (1) Serviciul social Cantina de Ajutor Social Focşani funcţionează cu un număr total de 17 posturi, conform prevederilor Hotărârii Consiliului Local al Municipiului Focşani, din care:

a) personal de conducere – director .;

b) personal de specialitate de îngrijire şi asistenţă:personal de specialitate şi auxiliar- 1 post de asistent social;
c) personal cu funcţii financiar-contabile, administrative, gospodărire, întreţinere-reparaţii, deservire, după caz – 15 posturi: inspectori de specialitate, referent; administrator, magazine, muncitori calificaţi, îngrijitor, muncitori necalificaţi;

d) voluntari. 

 (2)Structura organizatorică,numarul de posturi şi categoriile de personal care funcţionează în cadrul Cantinei se aprobă prin Hotărârea Consiliului Local al Municipiului Focşani şi se prezintă astfel:

I-Director;
II-Compartiment financiar-contabil;
III-Compartriment asistenţă socială;
IV-Compartiment administrativ (unde sunt încadrate persoane cu funcții administrative, gospodărire, întreținere – reparații și deservire)
(3) Încadrarea personalului se realizează cu respectarea numarului maxim de posturi prevazut în statul de funcţii aprobat.
(4) Raportul angajat/beneficiar variază în funcţie de tipul de intervenţie/activităţi etc. şi se realizează în funcţie de nevoile persoanelor beneficiare, cu respectarea standardelor minime de calitate.

Art. 9.

Personalul de conducere

      (1)Personalul de conducere : conducerea este asigurată de directorul Cantinei de Ajutor Social Focșani.
      (2)Atribuţiile personalului de conducere sunt:

a) asigură coordonarea, îndrumarea şi controlul activităţilor desfăşurate de personalul cantinei aplică sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;

b) elaborează rapoartele generale privind activitatea cantinei, stadiul implementării obiectivelor şi întocmeşte informări pe care le prezintă furnizorului de servicii sociale;

c) propune participarea personalului de specialitate la programele de instruire şi perfecţionare;

d) colaborează cu alte cantine/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
e) întocmeşte raportul anual de activitate;

f) asigură buna desfăşurare a raporturilor de muncă dintre angajaţii Cantinei de Ajutor Social Focşani;

g)propune furnizorului de servicii sociale aprobarea structurii organizatorice şi a numărului de personal;

h)desfăşoară activităţi pentru promovarea imaginii cantinei în comunitate;

i)ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;

j)răspunde de calitatea activităţilor desfăşurate de personalul din cadrul cantinei şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;

k)organizează activitatea personalului şi asigură respectarea timpului de lucru şi a regulamentului de organizare şi funcţionare;

l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;

m) asigură comunicarea şi colaborarea permanentă cu serviciul public de asistenţă socială, cu alte instituţii publice locale şi organizaţii ale societăţii civile active în comunitate, în folosul beneficiarilor;

n) numeşte şi eliberează din funcţie personalul din cadrul Cantinei, în condiţiile legii;

o) întocmeşte proiectul bugetului propriu al serviciului şi contul de încheiere a exerciţiului bugetar;

p) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;

q) asigură încheierea cu beneficiarii a contractelor de furnizare a serviciilor sociale;
r) alte atribuţii prevăzute în standardul minim de calitate aplicabil.

      (3) Funcţiile de conducere se ocupă prin concurs sau, după caz, examen, în condiţiile legii.

      (4) Candidaţii pentru ocuparea funcţiei de conducere de director trebuie să fie absolvenţii cu diplomă de învăţământ superior în domeniul psihologiei, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor sociale.
      (5) Sancţionarea disciplinară sau eliberarea din funcţie a conducătorului instituţiei se face în condiţiile legii.

Art. 10.

Personal de specialitate :

1.Personal de specialitate din cadrul Cantinei de Ajutor Social Focşani- Asistent social(263501)
2.Atribuţiile personalului de specialitate;

•asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament (verifică cererea însoţită de documentele necesare, depuse în vederea solicitării serviciilor de îngrijire,întocmeşte ancheta socială, întocmeşte planul individual de îngrijire la domiciliu, stabileşte contribuţia lunară);

•colaborează cu specialişti din alte centre în vederea soluţionării cazurilor, identificării de resurse;

•monitorizează respectarea standardelor minime de calitate;

•sesizează conducerii cantinei situaţii care pun în pericol siguranţa beneficiarului, situaţii de nerespectare a prevederilor prezentului regulament;

•întocmeşte rapoarte periodice cu privire la activitatea derulată;

•face propuneri de îmbunătăţire a activităţii în vederea creşterii calităţii serviciului şi respectării legislaţiei;

•alte atribuţii prevăzute în standardul minim de calitate aplicabil.

•reevaluarea cererilor pentru acordarea serviciilor cantinei de ajutor social se face anual sau ori de cate ori este necesar, prin efectuarea anchetei la domiciliu. Se întocmeşte o nouă anchetă socială în care se consemnează aspectele noi care au apărut de la data efectuării ultimei anchete sociale. În funcţie de situaţia existentă se menţine sau încetează dreptul de a beneficia de masa la cantina de ajutor social.

Art. 11.

Personalul administrativ, gospodărire, întreţinere-reparaţii şi deservire
a) Administratorul(515104); 

   În vederea bunei desfăşurări a activităţii va colabora cu toate compartimentele şi serviciile cantinei şi cu firmele şi cu fundaţiile care au contract de colaborare cu Cantina de Ajutor Social Focşani.

Atribuţii şi competenţe:

• Întocmeşte referatele de specialitate în vederea achiziţionării alimentelor, obiectelor de inventar şi urmăreşte folosirea şi expirarea acestora în termen;
• Se preocupă de oferte calitative de specialitate pentru achiziţiile directe organizate în instituţie şi răspunde de legalitatea ofertei înaintate;
• Se preocupă de întreţinerea şi repararea spaţiilor şi mijloacelor fixe din administrarea Cantinei de Ajutor Social Focşani;
• Răspunde de activităţile de reparaţii, igenizare şi eventuale investiţii, de corecta derulare a acestora;
• Participă la elaborarea programelor şi rapoartelor de activitate trimestriale, la întocmirea fişei postului pentru personalul de care răspunde şi întocmeşte rapoarte lunare în ceea ce priveşte parcul auto;

• Recepţionează, decontează şi ţine evidenţa consumului de benzină pentru autoturismul din dotarea cantinei;
• Răspunde de buna exploatare a autoturismului instituției şi de reparaţiile în termen şi de calitate a acestuia;
• Asigură întreţinerea, repararea şi utilizarea eficientă a autoturismului instituţiei, verifică zilnic foile de parcurs şi completează F.A.Z.-urile aferente autoturismului;
• Participă la activitatea comisiilor în care este desemnat (casări, inventar, recepţie, etc.);

•Întocmeşte referate de necesitate şi asigurã aprovizionarea cu materiale şi scule pentru întreţinere, piese de schimb, carburanţi, obiecte de inventar şi mijloace fixe;

• Ia măsurile necesare pentru buna derulare a activităţilor gospodăreşti, igienizarea locurilor de muncă şi îmbunătăţirea continuă a condiţiilor de confort şi ambianţă pentru beneficiarii cantinei precum şi angajaţii cantinei sociale;

• Asigură verificarea la timp şi în bune condiţii a aparatelor şi utilajelor aflate în dotarea cantinei, conform dispoziţiilor în vigoare, luând măsurile necesare pentru buna întreţinere a imobilelor şi dotărilor aferente;
• Coordonează activitatea magaziilor, a personalului din subordine;

• Administrează şi gestionează spaţiile şi bunurile aparţinând Cantinei de Ajutor Social Focşani;

• Urmăreşte duratele normate de utilizare a mijloacelor fixe, starea lor de uzură şi în funcţie de necesităţi, propune casarea sau valorificarea acestora;

• Asigură paza şi controlul accesului în Cantina de Ajutor Social Focşani;

• Asigură logistic desfăşurarea corespunzătoare a acţiunilor organizate de Cantina de Ajutor Social  Focşani (şedinţe, depuneri de coroane, activităţi diverse etc);

• Asigură împreună cu magazinerul şi  muncitorul calificat bucătar circuitul între magazie, bucătărie şi beneficiari, astfel încât să se respecte în totalitate normele igienico-sanitare în vigoare;

• Verifică şi confirmă facturile emise de terţi pentru serviciile prestate Cantinei de Ajutor Social Focşani;

• Urmăreşte lunar consumul de apă, gaz şi curent ;.

• Întocmeşte planul meniu împreună cu magazinerul şi asistentul social, asigurând necesarul de calorii, o mare varietate şi evitând repetarea meniurilor în timp;

• Controlează zilnic calitatea mâncării şi modul de folosire a alimentelor luând măsuri de preîntâmpinare a sustragerii, distrugerii sau risipirii acestora;

• Răspunde de aprovizionarea cu hrană şi obiecte de inventar a cantinei făcând parte din comisia de recepţie a acestora;
• Asigură dotarea, întreţinerea şi evidenţa mijloacelor şi materialelor de prevenire şi stingere a incendiilor;

• Efectuează instructajul periodic de protecţie, igienă şi securitate în muncă şi P.S.I. cu personalul Cantinei de Ajutor Social Focşani;

• Răspunde de întocmirea dosarului de autorizare sanitară şi P.S.I;
• Răspunde de inventarul anual şi casarea mijloacelor deteriorate;
• Verifică eliberarea hranei din magazie şi asistă la acest proces;
• Efectuează controale inopinate în blocul alimentar şi informează în scris directorul Cantinei de cele constatate;
• Întocmeşte rapoarte de activitate trimestrial, pe care le înaintează directorului instituţiei;
• Răspunde de sistemul de alarmă şi ţine legătura cu firma de pază și securitate în caz de declanşare a sistemului;
• Îi este interzisă denigrarea activităţii instituţiei sau a colegilor în faţa beneficiarilor cantinei sau a terţilor;
• Actualizarea permanentă a cunoştinţelor de specialitate şi a celor legate de domeniul asistenţei sociale şi organizării selecţiilor de ofertă şi licitaţii, în limitele competenţelor stabilite;
• Îndeplineşte orice alte sarcini de serviciu stabilite de Directorul Cantinei de Ajutor Social Focsani.
b)Magaziner(432102);

• Completează fişele de magazie pe imprimate tipizate, pe care le operează zilnic, pentru toate materialele şi obiectele de mică valoare;

• Pentru materiale întocmeşte centralizatoare lunare de consum;

• Înmagazinează materiale, mijloace fixe, obiecte de inventar, recepţionând sortimente, calitatea şi cantitatea în momentul primirii în magazie;

• Recepţionează după calitatea şi cantitatea materialelor, mijloacelor fixe, obiectelor de inventar, întocmind, daca este cazul proces verbal de diferenţe pe care îl va înmâna în aceeaşi zi economistului cantinei, împreună cu facturile sau avizele de expediţie. documentele ce constituie formele de primire se vor opera zilnic în fişele de magazine;
• Eliberarea din magazie a materialelor, mijloacelor fixe, obiectelor de mica valoare, se va face numai pe baza de bon de consum. Bonurile de consum se vor preda zilnic compartimentului financiar- contabilitate;

• La fiecare sfârşit de luna, nu mai târziu de data de 2 (doi) a lunii următoare, are obligaţia ca împreună cu economistul să verifice dacă soldurile din fişele de magazie corespund cu soldurile cantitative din evidenţe, urmărindu-se punerea lor de acord;

• Răspunde de existenta în magazie a materialelor, mijloacelor fixe, obiectelor de inventar, având obligaţia de a le confrunta cu soldurile din fişele de magazie cel puţin o data pe lună;

• Sortează, repartizează şi aranjează materialele în magazie pe sortiment ori pe dimensiuni, cu etichete de raft pentru a asigura o păstrare cantitativa şi calitativa corecta, în vederea eliberării în minimul de timp posibil şi cu cele mai reduse mijloace;

• Este direct răspunzătoare de primirea, păstrarea şi eliberarea materialelor de orice fel din magazie;

• Întreţine în bună stare încăperile şi comunica adiministratorului cantinei stricăciunile acestora, solicitând repararea lor;

• Administrează şi gestionează spaţiile şi bunurile aparţinând Cantinei de Ajutor Social Focşani şi date în primire sau în custodie;

• Urmăreşte duratele normate de utilizare a obiectelor de inventar şi a materialelor, starea lor de uzurã şi, în funcţie de necesităţi, propune casarea sau valorificarea acestora administratorului cantinei;

• Verificã si confirmã facturile emise de terţi pentu Cantina de Ajutor Social Focşani;

• Îi este interzisă denigrarea activităţii instituţiei sau a colegilor în faţa beneficiarilor cantinei sau a terţilor;
• Actualizarea permanenta a cunoştinţelor de specialitate şi a celor legate de domeniul asistenţei sociale şi a  limitelor de competenţe stabilite;
• Îndeplineşte orice alte sarcini de serviciu stabilite de directorul Cantinei de Ajutor Social Focșani.
c)muncitori calificaţi bucătar(512001)
• Activează numai în interesul beneficiarilor cantinei;

• Ia în primire cu atenţie alimentele repartizate conform listei zilnice, urmărind respectarea termenelor de garanţie, calităţii produselor şi a cantităţilor prevăzute; produsele care nu corespund cantitativ şi calitativ, ori au termenul de garanţie expirat se resping şi se aduce imediat la cunoştinţa administratorului sau directorului cantinei motivul respingerii;

• Asigură păstrarea şi transportul alimentelor luate în primire şi a hranei către consumatori în deplină securitate, în strictă conformitate cu normele de igienă şi de securitate sanitară;

• Respectă întocmai meniul stabilit şi asigură un nivel calitativ ridicat al hranei preparate;

• Foloseşte integral cantităţile scoase din depozit pentru prepararea hranei;

• Distribuie integral hrana preparată beneficiarilor cantinei, cantităţile neconsumate de hrană preparată se aruncă;

• Ridică şi păstrează în condiţii igienice, după fiecare masă, probe din fiecare fel de mâncare servit pe timpul serviciului său;

• Atrage atenţia administratorului în cazul în care constată repetarea nejustificată a meniului pe perioade reduse de timp;
• Introduce alimentele la preparare sau la pregătirea hranei numai în prezenţa comisiei, care va consemna acest lucru în lista zilnică de alimente, specificând eventualele diferenţe sau probleme;

• Igienizează periodic şi ori de câte ori este nevoie locul de muncă;

• Foloseşte judicios, evitând orice risipă, materialele de igienă şi întreţinere repartizate pentru îndeplinirea sarcinilor de serviciu;

• La nevoie, execută serviciul în schimburi, conform planificării aprobate de Directorul institutiei ;

• Răspunde numerar si valoric sau penal de toate bunurile materiale date în subgestiune (în timpul serviciului);

• Anunţă în scris administratorului orice neregulă sau defecţiune de competenţa acestuia, constatată pe timpul serviciului;

• Participă la activităţile de igienizare a spaţiilor destinate preparării şi servirii mesei şi la îngrijirea acestora;

• Pe timpul serviciului va purta în permanenţă echipament de protecţie conform normelor igienico-sanitare;

• Schimbul  de informaţii relevante cu Directorul institutiei si administratorul, alte persoane abilitate, având permanent în vedere interesul superior al beneficiarilor cantinei;
•. Calculează necesarul privind cantităţile de alimente ţinînd cont de meniul zilnic şi de numărul de beneficiari, întocmeşte lista cu necesarul de alimente pe care o semnează, o înaintează gestionarului pentru eliberarea alimentelor din magazie;

•Prepară hrana în conformitate cu meniul zilnic stabilit, în condiţii de igienă impuse prin norme, răspunde de calitatea hranei preparate;

•Distribuie hrana asistaţilor în  baza listelor întocmite de către persoana responsabilă din cadrul Cantinei de Ajutor Social Focşani;
•Răspunde ca toate obiectele, accesoriile şi echipamentele tehnologice care intră în contact cu alimentele să fie menţinute în stare corespunzătoare de curăţenie şi acolo unde este cazul dezinfectate. Curăţenia şi dezinfecţia să fie efectuate cu o frecvenţă suficientă pentru a evita riscul contaminării. Depozitarea şi păstrarea ustensilelor şi accesoriilor se va face în locuri special amenajate ferite de contaminare;

• Răspunde de păstrarea în condiţii optime a obiectelor de  inventar  din cadrul cantinei;

•Are obligaţia de a respecta normele de igienă, respectiv să facă analize medicale anual, care vor fi prezentate şefului ierarhic care le consemnează în carnetul de sănătate, să participe o dată la  doi-trei ani la cursurile de igienă;

•Pentru eventualele sustrageri de alimente este direct răspunzător în faţa organelor de control şi a conducerii instituţiei;

•Pentru nerespectarea celor menţionate în fişa postului este direct răspunzător în faţa organelor de control cât şi a conducerii instituţiei.

•Respectă normele de protecţie a muncii şi normele de prevenire şi stingere a incendiilor;

•Lunar participă la şedinţele de prelucrare a normelor PSI şi protecţie a muncii pe bază de semnătură;
• Îi este interzisă denigrarea activităţii instituţiei sau a colegilor în faţa beneficiarilor cantinei sau a terţilor;
• Îndeplineşte orice alte sarcini de serviciu stabilite de Directorul Cantinei de Ajutor Social Focşani sau de administrator, în legătură cu competenţele sale.
d)Sofer(741301);

Activează numai în interesul superior al beneficiarilor Cantinei.

• Execută transportul personalului Cantinei la locatiile stabilite de Director si administratorul institutiei;
• Transporta hrana la beneficiari, precum si materialele şi obiectele de inventar pentru care s-a stabilit acest lucru conform planificării făcute de administrator şi cu aprobarea Directorului cantinei în deplină siguranţă, conducând preventiv pentru evitarea oricărui eveniment rutier şi în conformitate cu normele legale privind circulaţia pe drumurile publice;

• Preia şi verifică înaintea plecării în cursă şi pe timpul derulării acesteia starea tehnică corespunzătoare a mijlocului de transport auto încredinţat, informând urgent despre acest fapt administratorul instituţiei care va lua măsurile ce se impun;
• Completează foaia de parcurs cu datele cerute de formularul tipizat, inclusiv completarea curselor efectuate atestate prin semnătura persoanelor care au dispus efectuarea deplasărilor şi răspunde de realitatea şi corectitudinea datelor înscrise;

• Efectuează lucrări de întreţinere curentă;

• Verifică starea tehnică a mijlocului auto la terminarea programului zilei sau la revenirea din cursă;

• Efectuează alimentarea cu combustibil şi justifică în condiţiile legii bonurile de benzină primite ,administratorului cantinei;
• Parchează mijlocul de transport auto la locul stabilit de conducerea institutiei şi predă foaia de parcurs, actele autovehiculului şi cheile acestuia administratorului cantinei;
• Nu va ceda volanul autovehiculului altei persoane, chiar dacă acesta posedă permis de conducere;

• Informează administratorul cantinei despre defecţiunile constatate în funcţionarea mijlocului de transport, pentru remedierea acestora;

• Igienizează periodic mijlocul de transport auto;

• Foloseşte judicios, evitând orice risipă, materialele de igienă şi întreţinere repartizate şi a celor repartizate pentru îndeplinirea sarcinilor de serviciu;

• Răspunde conform legii de toate bunurile materiale date în subgestiune (în timpul serviciului);

• Anunţă în scris administratorul de orice neregulă sau defecţiune de competenţa acestuia constatată pe timpul serviciului;

• Schimbul de informaţii relevante cu Directorul institutiei si administratorul cantinei, alte persoane abilitate, având permanent în vedere interesul superior al beneficiarilor Cantinei ;

• Îi este interzisă denigrarea activităţii instituţiei sau a colegilor în faţa beneficiarilor Cantinei sau a terţilor;

• Îndeplineşte orice alte sarcini de serviciu stabilite de directorul Cantinei de Ajutor Social Focsani, în legătură cu competenţele sale.
e) Personal in domeniul serviciilor si personal necalificat pentru pregătirea prealabilă a alimentelor, curăţenie/igienizare-ingrijitor şi muncitor necalificat(515202;911201) 
•Răspunde de pregătirea materiilor prime necesare pentru buna desfăşurare a procesului tehnologic, informează zilnic şeful ierarhic de deficienţele apărute în procesul tehnologic;

•Răspunde de efectuarea curăţeniei la locul de muncă, cât şi de obligativitatea purtării zilnice a halatului alb şi curat ;

•Are obligaţia de a respecta normele de igienă, respectiv să facă analize medicale anual, care vor fi prezentate şefului ierarhic care le consemnează în carnetul de sănătate, să participe o dată la  doi-trei ani la cursurile de igienă;

•Răspunde de păstrarea în condiţii optime a obiectelor de  inventar  din cadrul cantinei;
•Răspunde ca toate obiectele, accesoriile şi echipamentele tehnologice care intră în contact cu alimentele să fie menţinute în stare corespunzătoare de curăţenie şi acolo unde este cazul dezinfectate. Curăţenia şi dezinfecţia să fie efectuate cu o frecvenţă suficientă pentru a evita riscul contaminării. Depozitarea şi păstrarea ustensilelor şi accesoriilor se va face în locuri special amenajate ferite de contaminare;

•Asigură un climat favorabil de muncă în cadrul colectivului;

•Respectă programul de lucru şi-l foloseşte integral pentru îndeplinirea obligaţiilor de serviciu, asigurând un climat corespunzător în relaţiile cu asistaţii;

•Execută orice alte sarcini de serviciu repartizate de şefii ierarhici;

•Pentru eventualele sustrageri de alimente este direct răspunzător în faţa organelor de control şi a conducerii instituţiei;

•. Pentru nerespectarea celor menţionate în fişa postului este direct răspunzător în faţa organelor de control cât şi a conducerii instituţiei;
•Respectă normele de protecţie a muncii şi normele de prevenire şi stingere a incendiilor, fiind direct răspunzător  pentru nerespectarea lor;

•Lunar participă la şedinţele de prelucrare a normelor PSI şi protecţie a muncii pe bază de semnătură;

  Compartimentul financiar-contabil. Inspector de specialitate, referent (242203;331309);

•Fundamentarea şi întocmirea proiectului de buget anual de venituri şi cheltuieli precum şi propunerile de rectificare a acestuia, care va fi înaintat spre aprobare ordonatorului principal de credite;

•Întocmirea programului anual de achiziţii publice, înaintarea acestuia spre aprobare ordonatorului principal de credite. 

•.Organizarea şi ţinerea la zi a contabilităţii în conformitate cu prevederile legii;

•Respectarea regulilor de întocmire a situaţiilor financiare trimestriale şi anuale şi depunerea acestora la termenele stabilite prin lege;

•Organizează şi ţine la zi contabilitatea de gestiune adaptata specificului instituţiei;

•Întocmeşte situaţiile statistice;

•Plăteşte cheltuielile bugetare cu ordine de plată şi CEC-uri de ridicare de numerar, prin Trezoreria Focșani prin programul Forexebug;

•Întocmeşte, după caz, declaraţiile lunare legate de contribuţiile obligatorii aferente salariilor;
•.Întocmeşte statul de personal şi statul de plată lunar;

•Ține evidenta concediilor de odihnă, medicale, fără plată, absenţele nemotivate şi declaraţiile de avere a personalului de conducere;

•Întocmirea şi completarea registrului general de evidenţă a salariatilor;

• Coordoneaza şi execută activităţi de evidenţă financiar-contabilă, realizează planul de investiţii, reparaţii, dotare-construcţii, aprovizionare, muncă şi salarii;
• Preia zilnic registrele de casă de la conturile de cheltuieli;
• Participă la inventarierea bunurilor materiale şi urmăreşte valorificarea rezultatelor inventarierii;
• Ia măsurile prevăzute în actele normative privind recepţia, manipularea şi depozitarea bunurilor materiale, pentru gospodărirea economicoasă şi integritatea patrimoniului;
• Întocmeşte documentele justificative cuprinse în registrul de casă şi răspunde de exactitatea soldului de casă;
• Soluţionează decontarea operaţiunilor de încasări şi plăţi şi stabileşte clasificarea bugetară pentru fiecare element în parte;
• Centralizează lunar operaţiunile de casă pentru activitatea Cantinei de Ajutor Social Focşani;
• Întocmeşte lunar notele contabile privind încasările şi plăţile prin casierie;
• Înocmeşte şi analizează evidenţa materialelor achiziţionate din surse bugetare sau extrabugetare, precum şi a celor din donaţii şi sponsorizări întocmind şi conducând evidenţa contabilă a acestora;
• Întocmeşte plăţile prin bancă, trezorerie, cheltuielile cu personalul, salariile, întocmeşte notele contabile aferente precum şi ordine de plată;
• Calculează indemnizaţiile concediului de odihnă şi a certificatelor de boala în conformitate cu prevederile legale;
• Ţine evidenţa reţinerilor din salarii;
• Întocmirea statelor de plată lunare, calculează contribuţiile datorate bugetului de stat de către instituţie (CAS, Fond Sănătate, Fond Somaj, pensie suplimentară etc), efectuând virarea corectă şi la timp prin ordine de plată;
• Întocmeşte dispoziţiile de plată către casierie pentru acordarea de avansuri pentru cheltuieli de deplasare şi cheltuieli gospodareşti;

• Ia măsuri pentru reducerea consumurilor şi a cheltuielilor inutile şi neeconomicoase şi optimizarea stocurilor de materiale şi obiecte de inventar;

• Urmăreşte în permanenţă corelarea planului de aprovizionare cu creditele bugetare acordate şi încadrarea în acestea;

• Avizează documentele legate de gestionarea bunurilor;
• Întocmeşte şi urmăreşte plăţile prin bancã, Trezorerie, pentru cheltuielile cu personalul, salariile, încadrarea în creditele bugetare, întocmeşte notele contabile aferente precum şi ordinele de platã;
• Dă referinţe de întocmire şi calculare a salariilor la Trezorerie;

• Întocmeşte dările de seamã statistice pentru muncă şi salarii;

• Întocmeşte darea de seamă contabilă trimestrială şi anuală;

• Exercita C.F.P. în baza Dispoziţiei emise de Directorul Cantinei; 

•Asigură păstrarea documentelor justificative, a registrelor şi a bilanţurilor contabile;

•Îndeplineşte şi alte atribuţii prevăzute de lege sau stabilite de către conducerea Cantinei de Ajutor Social Focşani.
Art. 12

 Finanţarea Serviciul social " Cantina de Ajutor Social Focşani "

      (1)În estimarea bugetului de venituri şi cheltuieli, se are  în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.

      (2)Finanţarea cheltuielilor  se asigură, în condiţiile legii, din următoarele surse:

a)bugetul local al  municipiului Focşani;

b)contribuţia persoanelor beneficiare sau a întreţinătorilor acestora, după caz;

c)donaţii, sponsorizări sau alte contribuţii din partea persoanelor fizice ori juridice din ţară şi din străinătate;

d)fonduri externe rambursabile şi nerambursabile;

e)alte surse de finanţare, în conformitate cu legislaţia în vigoare.

ARTICOLUL 13
Dispozitii finale
(1) Toate compartimentele şi salariaţii cantinei au obligaţia sã asigure ĩndeplinirea la timp şi conform standardelor de calitate a tuturor sarcinilor stabilite de conducerea unitãţii . Personalul angajat trebuie sã aplice şi sã respecte standardele minime de ĩngrijire ĩn unitãţile de ocrotire socialã precum, şi standardele de calitate. Cantina de Ajutor Social Focşani ĩşi desfãşoarã activitatea ĩn baza unui cod de eticã şi a unor proceduri proprii de acordare a  serviciilor consemnate ĩn Manualul de proceduri. Personalul Cantinei este instruit , cunoaşte şi aplicã prevederile Codului de eticã şi a Manualului de proceduri.
      (2)Prevederile prezentului regulament se completeazã cu orice dispoziţie legalã ce priveşte organizarea, funcţionarea şi atribuţiile cantinei. De asemenea , ĩn mãsura ĩn care se modificã prevederile legale ĩn vigoare  la data aprobãrii prezentului regulament, acesta se considerã de drept modificat cu respectivele prevederi legale.

     (3) Personalul cantinei indiferent de funcţia pe care o ocupã este obligat sã cunoascã şi sã respecte prevederile prezentului Regulament.

     (4)Evenimentele produse la locul de muncã, aşa cum sunt definite de Legea nr. 319/2006, privind sãnãtatea şi securitatea ĩn muncã, a normelor metodologice de aplicare şi a celorlalte acte normative care o completeazã vor fi raportate la cabinetul Primarului Municipiului Focşani, Inspectoratului Teritorial de Muncã Vrancea şi celorlalte organe prevãzute de lege, dupã caz.

      (5)Fişa postului va cuprinde ĩn mod detaliat şi concret atribuţiile şi  responsabilitãţile postului, reieşite din legislaţie şi prezentul  regulament.

      (6) Fişele postului se aprobã de cãtre directorul instituţiei şi se actualizeazã ori de câte ori este nevoie ĩn funcţie de dipoziţiile legale.

      (7)Nerespectarea dispoziţiilor Regulamentului de organizare şi funcţionare atrage dupã sine rãspunderea administrativã sau civilã.

      (8)Prin grija directorului , Regulamentul de organizare şi funcţionare al Cantinei de Ajutor Social Focşani va fi ĩnsuşit de cãtre fiecare salariat sub luare de semnãturã.

      (9)Prevederile prezentului regulament se completeazã şi/sau modificã  prin hotãrâre a Consiliului Local al Municipiului Focşani.

      (10)Prevederile prezentului regulament de organizare şi funcţionare, se considerã modificate de drept ĩn momentul apariţiei de dispoziţii legale contrare.

      (11)Prezentul regulament de organizare şi funcţionare intrã ĩn vigoare ĩncepând cu data de 1 decembrie 2016.

PREȘEDINTE  DE  ȘEDINȚĂ
               Radu Nițu                                                                CONTRASEMNEAZĂ,
                                                                                       SECRETARUL MUNICIPIULUI

                                                                                                          FOCȘANI
                                                                                               Corhană Eduard Marian

� EMBED CorelDraw.Graphic.15 ���








[image: image3.emf]_1541592960.unknown

